**Проект**

**Договор за доставка на нетна електрическа енергия за нуждите на**

**ЮЗУ „ Неофит Рилски“**

**№…………../……………2020 г.**

Днес, ………………. 2020 година, в гр. Благоевград, се сключи настоящият договор за възлагане на обществена поръчка, между:

1. **ЮЗУ “НЕОФИТ РИЛСКИ“ – гр. Благоевград**, ул. Иван Михайлов – 66, ЕИК 000017149, представляван от проф. д-р Борислав Юруков – ректор, чрез Николай Тахов – помощник-ректор, упълномощен със Заповед № 1590/30.06.2016и Трендафил Мудурски – главен счетоводител, наричан накратко **ВЪЗЛОЖИТЕЛ**, **от една страна,**

**и**

2……………………….., със седалище и адрес на управление: гр……….., …………………….., ул……………, №……, **ЕИК** …………….., представлявано от…………………………, определен за **ИЗПЪЛНИТЕЛ** с Решение ……………………година на възложителя, **от друга страна**,

на основание чл. 112, aл. 1 от Закона за обществените поръчки **и на** основание чл. 100, ал. 1 от Закона за енергетиката („ЗЕ“) и чл. 15 и чл. 19 от Правила за търговия с електрическа енергия (ПТЕЕ),Решение………………………... на **ВЪЗЛОЖИТЕЛЯ** за определяне на **ИЗПЪЛНИТЕЛ** на обществена поръчка с предмет: «Избор на доставчик на електрическа енергия и координатор на балансираща група за обекти на ЮЗУ «Неофит Рилски» - Благоевград».

**I. ПРЕДМЕТ НА ДОГОВОРА**. **МЯСТО НА ИЗПЪЛНЕНИЕ**.

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение и при условията на настоящия договор да достави електрическа енергия за нуждите на възложителя, в съответствие с нормативно определените изисквания с техническото предложение и по цени, съгласно ценовата оферта, които са неразделна част от договора.

**Чл. 2.** Място на изпълнение на доставката е ЮЗУ „Неофит Рилски“ и съответните обекти, посочени в техническата спецификация.

**II.СРОК НА ДОГОВОРА.**

**Чл. 3.** Настоящият Договор се сключва за срок от 24 /двадесет и четири/ месеца, като същият започва да тече от датата на първия регистриран график от ИЗПЪЛНИТЕЛЯ.

**ІII. ЦЕНИ И НАЧИН НА ПЛАЩАНЕ**

**Чл.4. (1)** Месечната цена по Договора се формира от сбора между:

a/. Средна дневна борсова цена, без ДДС, за всеки ден от месеца по пазарен сегмент „Ден напред”, определена от Българска Независима Енергийна Борса **и**

b/.Надбавка за изпълнение на услугата в размер на **……….... лв./MWh (…………………………. лева за мегават час) без ДДС.**

**Чл.5.** Надбавката по чл. 3, ал. 1, буква b включва всички разходи на ИЗПЪЛНИТЕЛЯ по изготвяне на дневните почасови товарови графици и покриването на техните небаланси, включително всички възможни разходи за балансиране (цена на балансираща енергия за излишък и/или недостиг, дължима от/на Електроенергиен системен оператор ЕАД („ЕСО“), както и възнаграждение за допълнителните услуги по отговорност за балансиране и прогнозиране на потреблението.

**Чл.6. (1).** Цената по чл. 3. на електрическата енергия се определя в лева/MWh за количеството доставена електроенергия, съгласно предоставените измервателни данни от страна на собственика на измервателните системи в обектите на ВЪЗЛОЖИТЕЛЯ.

**(2).** Върху така определената цена в чл. 3, по-горе, се начисляват допълнително и дължат, законосъобразните размери на данък добавена стойност (ДДС), акциз, такса „задължение към обществото“, такси за ползването и предоставянето на съответните мрежи (такса пренос и достъп през електроразпределителната и електропреносната мрежа) и всякакви нормативно определени добавки върху цената на електрическата енергия, независимо от тяхната форма.

**(3).** В цената са включени всички разходи, свързани с изпълнението на поръчката.

**(4).** Възложителят заплаща дължимото възнаграждение по договора с платежно нареждане по банковата сметка на **ИЗПЪЛНИТЕЛЯ**, в български лева, в срок до 30 календарни дни след представянето на обща фактура-оригинал, придружена с подробна справка за изразходваната електрическа енергия за всеки обект (стари и нови показатели).

Банкова сметка на **ИЗПЪЛНИТЕЛЯ:**

BIC:……………

IBAN:………….

Банка:………….

**(5)** Изпълнителят е длъжен да уведомява писмено Възложителя за всички последващи промени по ал. 1 в срок от .3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

**(6).** По време на действие на Договора не се допуска промяна на цената на надбавката по чл. 4, ал. 1, буква b за изпълнение на услугата.

**(7)** ВЪЗЛОЖИТЕЛЯТ не заплаща такса за участие в балансираща група.

**IV.ПРЕХВЪРЛЯНЕ НА СОБСТВЕНОСТТА И РИСКА**

**Чл. 7.** (1) Прехвърлянето на правото на собственост върху доставените количества електрическа енергия се осъществява в момента на постъпването на тези количества в мястото на доставка.

(2) **ИЗПЪЛНИТЕЛЯТ** поема всички разходи, свързани с доставянето на електрическата енергия и носи риска от недоставянето на договорените количества в мястото на доставка.

(3) **ВЪЗЛОЖИТЕЛЯТ** поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка.

**V.ИЗМЕРВАНЕ НА ЕЛЕКТРИЧЕСКАТА ЕНЕРГИЯ**

**Чл. 8**. (1) Измерването на доставяните количества електрическа енергия в мястото на доставка следва да бъде в съответствие с изискванията на действащите правила за измерване на количеството електрическа енергия.

(2) Средствата за търговско измерване и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност.

**VI.ОТЧИТАНЕ НА ЕЛЕКТРИЧЕСКАТА ЕНЕРГИЯ**

**Чл. 9**. Отчитането на средствата за измерване се извършва в сроковете и съгласно изискванията, определени в Правила за търговия с електрическа енергия (ПТЕЕ) и Правила за измерване на количеството електрическа енергия (ПИКЕЕ).

**Чл. 10.** Количествата електрическа енергия, продадени и закупени по този договор, се определят съгласно данните, предоставени от Оператор от електропреносна мрежа (ОЕМ) на страните.

**VII.ПРАВА И ЗАДЪЛЖЕНИЯ НА СТРАНИТЕ**

**Чл. 11. ВЪЗЛОЖИТЕЛЯТ** се задължава:

1. да окаже необходимото съдействие на **ИЗПЪЛНИТЕЛЯ** за осъществяване на задълженията му по договора;

2. да купува и приема количества електрическа енергия в мястото на доставка, съгласно уговореното в настоящия договор;

3. да заплаща на **ИЗПЪЛНИТЕЛЯ** количествата електрическа енергия по цената, определена съгласно уговореното, при условията и в срока съгласно настоящия договор;

4. да извършва всички необходими действия и да оказва пълно съдействие на **ИЗПЪЛНИТЕЛЯ** при и по повод изпълнението на настоящия договор;

5. да уведомява **ИЗПЪЛНИТЕЛЯ** в разумни срокове при:

а/ невъзможност или забавяне на изпълнението на задълженията му по договора;

б/ за провеждане на планови ремонти или други дейности, които биха повлияли на изпълнението на задължението му за приемане на договорените количества;

в**/** промяна в лицата, които го представляват или са упълномощени да извършват действия по изпълнението на този договор;

г/ промяна в данните по регистрация, в данните, необходими за издаване на данъчни фактури, в номерата на банковите си сметки и др.

6. да предоставя на **ИЗПЪЛНИТЕЛЯ** исканата информация, данни или документи, по начина и в сроковете, посочени с договора.

7. да спазва разпоредбите и правилата, заложени в ЗЕ и наредбите към него, както и ПТЕЕ и разпорежданията на ОЕМ така, че да не бъде отстранен от пазара на балансираща енергия.

**Чл. 12. ИЗПЪЛНИТЕЛЯТ** се задължава:

1. да осигури такова количество електрическа енергия, което напълно съответства на производствената необходимост на **ВЪЗЛОЖИТЕЛЯ** и изискванията на настоящия договор, в мястото на доставка, съгласно ПТЕЕ.

2. да включи **ВЪЗЛОЖИТЕЛЯ** в пазара на балансираща енергия, чрез изграждане на стандартна балансираща група с координатор **ИЗПЪЛНИТЕЛЯ**, без **ВЪЗЛОЖИТЕЛЯТ** да заплаща такса за участие.

3. да извършва всички необходими действия, съгласно действащите към момента ПТЕЕ така, че да осигури изпълнението на настоящия договор.

4. да издава оригинални фактури за полученото от **ВЪЗЛОЖИТЕЛЯ** количество енергия.

5. да уведомява **ВЪЗЛОЖИТЕЛЯ** в разумни срокове при: невъзможност или забавяне на изпълнението на задълженията му по договора; промяна в лицата, които го представляват или са упълномощени да извършват действия по изпълнението на този договор; промяна в данните по регистрация, в данните, необходими за издаване на данъчни фактури и др.

6. да предоставя на **ВЪЗЛОЖИТЕЛЯ** поисканите от него и уговорени в този Договор информация, данни или документи по начина и в сроковете, посочени в Договора.

7. да спазва разпоредбите и правилата, заложени в Закон за енергетиката (ЗЕ) и наредбите към него, както и ПТЕЕ и разпорежданията на Оператор на електропреносна мрежа (ОЕМ) така, че да не бъде отстранен от пазара на балансираща енергия.

**VIII.ГАРАНЦИЯ.**

**Чл. 13.** При сключването на договора, **ИЗПЪЛНИТЕЛЯТ** представя гаранция за изпълнение в размер на ……. лева, която е 1 % от прогнозната стойност на на обществената поръчка, без ДДС, и служи за обезпечаване на изпълнението на задълженията на ИЗПЪЛНИТЕЛЯ.

**Чл. 14. (1)** В случай на изменение на Договора, извършено в съответствие с този Договор и приложимото право, включително когато изменението е свързано с индексиране на цената, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (три) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ:**

1. внасяне на допълнителна парична сума по банковата сметка на **ВЪЗЛОЖИТЕЛЯ,** при спазване на изискванията на чл. 14 от Договора;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 15 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 16 от Договора.

**Чл. 15.** Когато като Гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ:**

Банкова сметка:

BIC: SOMBBGSF

IBAN: BG53 SOMB 9130 3360 6130 00

ОБЩИНСКА БАНКА АД, Благоевград

**Чл. 16. (1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на В**ЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ,** която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ,** деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на договора плюс 30 (тридесет) дни след прекратяването му, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ.**

**Чл. 17. (1)** Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ,** в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на **ИЗПЪЛНИТЕЛЯ;**

2. да бъде със срок на валидност за целия срок на действие на Договора, плюс 30 (тридесет) дни след прекратяването му.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ.**

**Чл. 18. (1) ВЪЗЛОЖИТЕЛЯТ** освобождава Гаранцията за изпълнение в срок до 14 (четиринадесет) дни след прекратяването на Договора, респективно приключване на изпълнението му в пълен размер, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

**Чл. 19. ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ,** като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 20. ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. ако **ИЗПЪЛНИТЕЛЯТ** не започне работа по изпълнение на договора след потвърждаване за получения график и **ВЪЗЛОЖИТЕЛЯТ** развали договора на това основание;

2. при пълно неизпълнение , в т.ч. когато услугите не отговарят на изискванията на **ВЪЗЛОЖИТЕЛЯ**, и разваляне на договора от страна на **ВЪЗЛОЖИТЕЛЯ** на това основание;

3. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**Чл. 21.** В всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 22.** Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в 7-дневен срок да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 12 от Договора.

**IX.НЕУСТОЙКИ**

**Чл. 23.** (1) Страните не си дължат неустойки в случай на въвеждане на ограничителен режим при условията на чл. 72 от ЗЕ, временно прекъсване на пазара или ограничаване на количествата за доставка от страна на ОЕС (Оператора на електроенергийната система) по реда и в случаите, указани в ПТЕЕ, с изключение на случаите, при които авария или дълготраен недостиг са настъпили по вина на **ИЗПЪЛНИТЕЛЯ.**

(2) При констатирано лошо или друго неточно или частично изпълнение на договора или при отклонение от изискванията на **ВЪЗЛОЖИТЕЛЯ**, посочени в техническото предложение, **ВЪЗЛОЖИТЕЛЯТ** има право на 3% ( три на сто) от стойността на договора.

(4) **ВЪЗЛОЖИТЕЛЯТ** има право да удържи всяка дължима по този договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.

**(5)** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**X.ПРЕКРАТЯВАНЕ НА ДОГОВОРА**

**Чл. 24.** (1) Настоящият договор се прекратява в следните случаи:

1. с изтичане срока на действие на договора;
2. по взаимно съгласие на страните;
3. едностранно от **ВЪЗЛОЖИТЕЛЯ**, с едномесечно писмено предизвестие при неизпълнение на задълженията по договора;
4. при отнемане на разрешенията, необходими за извършване на дейностите по предмета на договора;
5. при прекратяване, ликвидация или обявяване в несъстоятелност на една от страните;
6. други, предвидени в законодателството основания.

(2) Страните уреждат с писмено споразумение/протокол всички финансови задължения, възникнали преди прекратяване на договора.

(3) При прекратяване на договора **ВЪЗЛОЖИТЕЛЯТ** заплаща направените до момента на прекратяване разходи, по количества фактически консумирана електрическа енергия от момента на последната издадена фактура на **ИЗПЪЛНИТЕЛЯ**.

**XI.ЗАКЛЮЧИТЕЛНИ РАЗПОРЕДБИ**

**Чл. 25.** Изменение на сключен договор за обществена поръчка се допуска по изключение, при условията на чл. 116, ал. 1 от Закона за обществените поръчки.

**Чл. 26**. Страните по договора се задължават да бъдат лоялни една към друга, да не разпространяват информация относно финансовите си, икономически и други отношения, които биха засегнали интересите на всяка от тях пред трети лица.

**Чл. 27.** (1) Всички съобщения и уведомления между страните, във връзка с изпълнението на настоящия договор, ще се извършват в писмена формаи ще са валидни, ако са подписани от упълномощените лица.

(2)За валидни адреси на приемане на съобщения и уведомления, свързани с настоящия договор се смятат:

|  |  |
| --- | --- |
| **ИЗПЪЛНИТЕЛ:**  Адрес: ………………………..  ………………………………..  Факс: ………………………..  E-mail: ……………………… | **ВЪЗЛОЖИТЕЛ:**  Адрес: гр. Благоевград 2700  ул. Иван Михайлов, № 66,  Факс: 073/885516  E-mail: [info@swu.bg](mailto:info@swu.bg), [op@swu.bg](mailto:op@swu.bg). |

(3)При промяна на данните по предходната алинея, съответната страна е длъжна да уведоми другата в петдневен срок от настъпване на промяната.

(4) За дата на съобщението/уведомлението се смята:

1. датата на предаването - при ръчно предаване на съобщението/уведомлението
2. датата на пощенското клеймо на обратната разписка - при изпращане по пощата;
3. датата на приемането - при изпращане по факс, имейл.

**Чл. 28.** Всички допълнително възникнали въпроси след подписването на договора и свързани с неговото изпълнение ще се решават от двете страни в дух на добра воля с двустранни писменни споразумения.

**Чл. 29.** За неуредените въпроси във връзка със сключването, изпълнението и прекратяването на договора се прилагат разпоредбите на Закона за обществените поръчки, Търговския закон, Закона за задълженията и договорите и други действащи нормативни актове.

**Чл. 20.** Страните по договора решават споровете, възникнали от изпълнението му, по взаимно съгласие, а при липса на такова – от компетентните органи.

Договорът се състави и подписа в 2 /два/ еднообразни екземпляра, всеки със силата на оригинал – за всяка една от страните.

**Неразделна част от настоящия договор са следните приложения:**

1. Приложение № 1 – Техническа спецификация.

2. Приложение № 2 – Техническо предложение;

3. Приложение № 3 – Ценово предложение;

4. Приложение № 4 – ....................... *(изписват се представените документи по чл. 58, ал. 1 от ЗОП)*

**ВЪЗЛОЖИТЕЛ** **ИЗПЪЛНИТЕЛ**

**ЮЗУ “НЕОФИТ РИЛСКИ“ ……………………..**

**…………………………… ……………………**

**ПОМОЩНИК-РЕКТОР**  **УПРАВИТЕЛ**

**Николай Тахов ………………**

**……………………………**

**ГЛ.СЧЕТОВОДИТЕЛ**

**Трендафил Мудурски**

**Съгласувано с:………………………**

юрисконсулт